The Batman (2022)

The Batman er en amerikansk film fra 2022, regissert av Matt Reeves.

Handlingsreferat 
På en Halloween blir Gotham City-ordfører Don Mitchell Jr. myrdet av Riddler, en maskert morder. Den tilbaketrukkede milliardæren Bruce Wayne, som har operert i to år som Batman, etterforsker drapet sammen med Gotham City Police Department (GCPD). Politi-betjent James Gordon oppdager en melding som Riddler hadde etterlatt til Batman. Den påfølgende natten dreper Riddler kommissær Pete Savage, og legger igjen en ny melding til Batman. Batman og Gordon oppdager at Riddler hadde lagt igjen fotografier av Don Mitchell sammen med en kvinne, Annika Kosolov, på Iceberg Lounge - en nattklubb som drives av Penguin, en håndlanger under gangster Carmine Falcone. Batman legger merke til at Selina Kyle, en bekjent av Annika, arbeider ved den samme nattklubben som servitør.

Batman og Gordon følger Riddlers spor til ruinene av et barnehjem, tidligere finansiert av Bruces myrdede foreldre - Thomas og Martha Wayne - hvor de oppdager at Riddler bærer nag til Wayne-familien. Bruces hovmester og vaktmester, Alfred Pennyworth, blir innlagt på sykehus etter å ha åpnet en brevbombe adressert til Bruce Wayne. Riddler lekker bevis på at Thomas Wayne, som stilte til valg som ordfører kort tid før han ble myrdet, hadde hyret inn Falcone for å drepe en journalist etter at journalisten skal ha truet med å avsløre detaljer om Martha og hennes families historie med psykiske lidelser. Bruce, som vokste opp med å tro at faren hans var moralsk, konfronterer Alfred, som påstår at Thomas Wayne bare skal ha bedt Falcone om å true journalisten til taushet.

Men Thomas Wayne skal ha planlagt å overgi seg selv og Falcone til politiet, etter at han oppdaget at Falcone hadde tatt livet av journalisten i stedet. Alfred mener at Falcone fikk Thomas og Martha drept, for å hindre at det tok kontakt med politiet. Selina avslører for Batman at Falcone faktisk er faren hennes. Riddler blir etter hvert avslørt som Edward Nashton og blir innesperret ved et psykiatrisk sykehus: Arkham State Hospital. Men Batman får vite at Nashton hadde rukket å plassere ut bilbomber over hele Gotham City, før han ble arrestert. Riddler har også en tilhengerskare, og de planlegger å myrde den nylig valgte borgermesteren Bella Reál.

Skuespillere 
 Robert Pattinson som Bruce Wayne / Batman
 Zoë Kravitz som Selina Kyle
 Paul Dano som Edward Nashton
 Jeffrey Wright som James Gordon
 John Turturro som Carmine Falcone

Referanser

Eksterne lenker 

Filmer fra USA
Filmer fra 2022